યશવંતે જણાવ્યું હતું કે પોતે રૈયા ચોકડી પાસે એકલો જ રહે છે. દિવસે કારખાનામાં કામ કરે છે અને નાઇટ શિફટમાં હાઇવે ઓથોરિટીમાં કામ કરે છે. રાત્રે પોતે બે વાગ્યે નાના મવા સર્કલેથી રૈયા ચોકડી પાસે આવ્યો ત્યારે ઓવર બ્રિજનું કામ કરતાં શખ્સોએ 'તું અમારુ ૪૦૦ કિલો લોખંડ ચોરી ગયો છો' તેમ કહી પીકઅપ વેનમાં અપહરણ કરી માધાપર ચોકડી તરફ શ્રી પાર્ટી પ્લોટ પાસે લઇ જઇ એક રૂમમાં પુરી પેન્ટ કાઢી નાંખી માર માર્યો હતો. તેમજ વિડીયો શુટીંગ કર્યુ હતું. એ પછી તેને તેના જ ઘરે લઇ જવાયો હતો. ત્યાંથી તેની પાસેના રૂ. ૧૧૨૦૦ અને ડ્રાઇવીંગ લાયસન્સ, આધાર કાર્ડ, ચૂંટણી કાર્ડ એમ બધુ જ લૂંટી જવાયું હતું અને ઘરે છોડીને બધા ભાગી ગયા હતાં.